als_Latn dik_Latn sag_Latn
Ndodh shpesh që gjatë kohës që fëmijët janë duke folur dhe kërkojnë me çdo kusht vëmendjen e prindërve, një zile telefoni apo një njoftim në Facebook, e shkatërrojnë atë moment pasi mendja përqendrohet diku tjetër.
Sipas një studimi kryer së fundmi në SHBA, fëmijët sillen keq nëse shohin që prindërit e tyre kalojnë shumë kohë me smartphone-a nëpër duar. Nga një vëzhgim i kryer në 170 familje u studiua se si ndikon përdorimi i tepërt i pajisjeve elektronike në ndërveprimin mes prindërve dhe fëmijëve.
Pothuajse gjysma e prindërve u përgjigj se gjatë një bisede të zakonshme me fëmijët e tyre, mund të ndërpriteshin të paktën 3 herë nga telefoni apo kompjuterat. Vetë, ata treguan se në ato çaste fëmijët shfaqnin shenja frustrimi, bëheshin më të mbyllur dhe e kishin më të vështirë për të vazhduar bisedën.
Studimi i universitetit të Michigan-it, zbuloi se të sjellje të tilla të të vegjëlve vinin pikërisht nga shpërndarja e vëmendjes së prindërve në kohën që ata e duan këtë. Madje kjo, i ndikon shumë në krijimin e personalitetit, duke i bërë më të pasigurtë në vete dhe shumë të ndjeshëm.
E për pasojë, ekspertët sugjeruan që në mënyrë urgjente prindërit dhe kryesisht nënat duhet ta shmangin sa më shumë përdorimin e celularit apo tabletave gjatë kohës që fëmijët janë prezent. Sipas Telegraph, kjo për shkak se çdo ditë e më shumë tekonologjia po redukton ndërveprimin normal që duhet të ketë një marrëdhënie prind-fëmijë.
als_Latn als_Latn als_Latn als_Latn als_Latn